ફિલ્મ ટિપિકલ પ્રભુ દેવા સ્ટાઇલની મસાલાથી ભરપૂર છે. ફિલ્મની સ્ટોરીમાં અમુક અંશે પ્રભુ દેવાની જ ફિલ્મ ‘રાઉડી રાઠોડ’ની છાંટ પણ વર્તાય છે.વિશુ (અજય દેવગન) અને મૂસા (કુણાલ રૉય કપૂર) બન્ને ફ્રેન્ડ છે. નાનુંમોટું, ખોટું કામ કરીને જિંદગી પસાર કરે છે. વિશુની ઇચ્છા છે કે એક દિવસ તે ડાન્સર બને. એક દિવસ વિશુને ખુશી (સોનાક્ષી સિન્હા) મળે છે. ખુશી અનલકી છોકરી છે. તે કંઈ પણ કામ હાથમાં લે તો તેનું કામ બગડે જ છે, પણ વિશુને મળ્ટ્યા પછી તેનું લક ખૂલી જાય છે. પહેલી, બીજી અને ત્રીજી વખતની મુલાકાત પછી તો ખુશીને પણ આ વાત સમજાઈ જાય છે અને બન્ને એકબીજાની નજીક આવે છે. દરમ્યાન એક ઘટના એવી બને છે કે જેમાં વિશુ પર હુમલો થાય છે. વિશુને એ વાતથી બહુ નવાઈ લાગે છે આવું કેમ બન્યું. વિશુ કંઈ સમજે એ પહેલાં તો તેના પર હુમલાની ભરમાર વધી જાય છે. આ હુમલો કરાવવાનું કામ બીજું કોઈ નહીં પણ ઇન્ટરનૅશનલ ડૉન ઝેવિયર (આંનદ રાજ) કરાવી રહ્યો છે. પોતે કટ્યા કારણે ઝેવિયરને ખૂંચે છે એ જાણવાની કોશિશ કરતાં વિશુ સામે એક એવું મોટું રહસ્ય ખૂલે છે અને તે હેબતાઈ જાય છે. જૅક્સન બનવા માગતા વિશુએ ઍક્શન પર ઊતરવું પડે છે.